"שכר ועונש" כתבנית תרבותית במערב

תקציר

התרבות המערבית היהודית-נוצרית מכירה באלוהים מחוקק, שופט ומעניש. התפישה כי קיים שופט חיצוני לאדם וכי העשייה שלנו נבחנת על בסיס תורת הגמול, מהווה בין השאר מוטיבציה תרבותית למרוץ אחר הצלחה, פחד מכישלון, אשמה בושה ועוד. האדם חושש מתוצאות השיפוט, בעיקר משיפוט שעונש בצדו. הנחת המוצא של מחקר זה כי השיפוט נמצא עדיין כמבנה עומק בתרבות המערבית, וכי שורשיו הדתיים נמצאים במקורות היהודיים והנוצרים של תרבות זו. אמנם, השיפוט הדתי עובר בתולדות התרבות תהליכי חילון אך כאשר תפישות עולם מושרשות עמוק בחוויה הדתית, כפי שסובר יונג (1987), יש להן כושר גנוז להשתמר בחוויה החילונית. השיפוט יבחן באמצעות המתודה הגנאלוגית. תחום עיסוקה של הגנאלוגיה הוא העבר, אך מטרתה היא הבנת המציאות העכשווית וביקורתה. הגנאלוגיה תבחן את השיפוט היהודי כפי שמתואר בתורת הגמול במקרא, את השיפוט הקתולי ואת השיפוט הקלוויניסטי, על הדומה והשונה ביניהם.